### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2025 har vedtaget Magistratens foranstående indstilling af 17. november 2025.

Magistratsafdelingen for Teknik og Miljø udarbejder notat.

###

.

### Resume

Den 31. januar 2024 behandlede byrådet et forslag fra Danmarksdemokraterne om en samlet visionsplan for op-landsbyerne og igangsættelse af to prøvehandlinger i oplandsbyerne, hvor borgerne selv sætter retningen for byens fremtidige udvikling. Byrådet afviste forslaget om visionsplan for oplandsbyerne og tiltrådte forslaget om prøvehandlinger i oplandsbyerne.

Forslaget har baggrund i [adresse] anbefalinger samt oprettelsen af Oplandspuljen til medborgerskab, deltagelse og engagement i oplandsbyerne.

Til besvarelse af forslaget fra Danmarksdemokraterne har Teknik og Miljø indhentet erfaringer med udarbejdelsen af blandt andet byskitser i oplandsbyerne. Derudover vil Teknik og Miljøs tilgang til prøvehandlinger tage udgangspunkt i den nye samarbejdsaftale med fællesrådene, som sætter ramme og retning for en styrkelse af det lokale medborgerskab gennem fællesrådenes arbejde.

### Beslutningspunkter

Det indstilles:

At 1) forslaget om prøvehandlinger i oplandsbyerne imødekommes ved at gennemføre prøvehandlinger i [adresse] og Lystrup. Prøvehandlingerne skal bestå af borgerdrevne visionsprocesser, som frisætter borgerne til at sætte retning for den fremtidige udvikling.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-11-2025

Silas Hansen: 7

Fremsendes til [adresse] med bemærkning, at Magistraten i mødet den 17. november 2025 anbefaler, at byrådet tiltræder Magistratsafdelingen for Teknik og Miljøs indstilling af 7. november 2025.

Rådmand Jon Nissen var forhindret i at deltage i sagens behandling.